Odense Adresse-Contoirs Efterretninger, 1838-05-22
Søndagen den 20 Mai var for Hesselager Sogn, Gudme Herred i Fyen, en særdeles festlig Dag. Den alderstegne Degn, Hr. Studiosus Hans Holck, har nemlig i 50 Aar været Degn i Hesselager, og ikke blot i denne lange Række af Aar udmærket sig som en dygtig Lærer, men ogsaa ved Vindskibelighed samlet sig Formue, hvoraf han har gjort et særdeles værdigt Brug, ved at skjænke et ham tilhørende Huus til Præste=Enkesæde i Hesselager, og et andet Huus med circa 3 Tdr. Land til Skolelærer-Enkesæde sammesteds; desuden har han eftergivet den Jndløsningssum, der vilde tilkomme ham af Sognet for Degneboligen, og i Anledning af sit Jubilaum endnu skjænket en Kongelig Obligation paa 500 Rbd., hvis Renter, naar der kun er een Skolelærer-Enke, tilfalde Hjelpekassen. Ved disse Opofrelser har han bevirket, at den Degne- og Skolefaldet i Aaret 1796 tillagte Jord, omtrent 16 Tdr. Land boniteret Jord, heel og udeelt maa forblive ved Skolelærer-Embedet. Om denne værdige Lærer var fra vedkommende Authoriteter skeet Jndberetning saavelsom om flere hæderlige Lærere, saaledes navnligen Hr. Kirkesanger og Skolelærer Jørgen Mortensen, i Vesteraabye, Salling Herred, hvis udmærkede Duelighed og Nidkjærhed gjennem en Række af Aar er beviist ved den meget talrige Ungdoms fortrinlige Fremskridt, der i Forening med ædel Beskedenhed har erhvervet ham Menigheds, Foresattes og Medborgeres sande Agtelse. Stiftets ædle Gouvernør, Hs. K. H. Prinds ChristianFrederik, skjænkende hver nidkjær Stræben i hvilkensomhelst Stand sin Agtelse og naadige Velvillie, føiede sin kraftige Anbefaling til, og det behagede derpaa Hs. Majestæt under 8 dennes allernaadigst at udnævne forbemeldte tvende Mænd, Hans Holck og Jørgen Mortensen, til Dannebrogsmænd og at befale, at Hæderstegnene skulde tilstilles Biskoppen, for af ham at overleveres de Paagieldende paa den i 48 af Anordningen for Dannebrogsmænd foreskrevne Maade, og in Specie til Hr. Holck Søndagen, den 20 Mai. J denne Anledning mødte saavel Hs. Høiærværdighed Hr. Biskop Dr. Faber, som Gudme HerredsProvst, Hr. Selmer, afvigte Søndag i Hesselager Kirke, hvor baade Hr. Holck og Mortensen tillige vare tilstede, og den alderstegne Jubelolding Holck selv forrettede Kirkesangertjenesten. Efter Prædiken af Stedets værdige Sognepræst Hr. Munch, der ligesaa skjønt som passende indledede Dagens Høitidelighed, traadte biskoppen frem i Chorsdøren, og efterat have viist Forskjellen imellem det udvortes, formelle og det indvortes, aandelige Liv i Skole Ge underviisningen og Nødvendigheden af begges Forening til en glædelig Frugt for Ungdommen baade her og hisset, gjorde han en smuk Anvendelse af det Foredragne paa de tvende Lærere, hvis Fortjenester han udviklede, hvorpaa han forkyndte dem den Kongelige Naade, overrakte dem Hæderstegnene, og sluttede med Lykønskning og Opmuntring. Derpaa tolkede Hr. Provst Selmer de Hædrede sin Lykønskning i hjertelige og sande Ord. Saaledes fuldbyrdedes denne Høitid, der bivaanedes af den talrigt forsamlede Menighed, til sand Opbyggelse og til Nærelse af sand Taknemmelighed imod Landsfaderen, ved hvis Naade mod den alderstegne og udmærkede Lærer, den hele Lærerstand føler sig hædret og opmuntret.